- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Richarlison spune că a avut probleme cu depresia după eliminarea Braziliei de la Cupa Mondială
Atacantul brazilian Richarlison a declarat într-un interviu acordat presei din ţara sa că s-a luptat cu depresia după înfrângerea Braziliei în sferturile de finală cu Croaţia la Cupa Mondială din 2022 şi s-a gândit să renunţe la fotbal.
Richarlison, care joacă la Tottenham Hotspur, a declarat în septembrie că va căuta ajutor psihologic după ce a fost surprins plângând pe bancă, atunci când a fost înlocuit în timpul victoriei cu 5-1 a Braziliei în faţa Boliviei, într-un meci de calificare la Cupa Mondială 2026.
Jucătorul în vârstă de 26 de ani, selecţionat de 48 de ori în naţionala Braziliei, i-a îndemnat pe jucători să caute ajutor pentru probleme de sănătate mintală.
"Tocmai jucasem la o Cupă Mondială, la apogeul meu", a declarat Richarlison pentru ESPN Brasil.
"Ajunsesem la limita mea, ştiţi? Nu ştiu, nu am de gând să vorbesc despre sinucidere, dar eram într-o depresie acolo şi voiam să renunţ.
"Chiar şi eu, care păream a fi puternic din punct de vedere mental. După Cupa Mondială, părea că totul s-a prăbuşit".
Richarlison a marcat 11 goluri în 26 de apariţii în acest sezon, el fiind transferat în 2022 de la Ewverton la Tottenham, pentru 60 de miloane de lire sterline.
"Înainte de a merge la antrenament, am vrut să mă duc acasă, am vrut să mă întorc în camera mea pentru că nu ştiu ce-mi trecea prin cap", a spus el. "M-am dus chiar şi i-am spus tatălui meu că voi renunţa.
"Este cam trist să vorbeşti aşa. Prin ce am trecut după Cupa Mondială ... Să mă duc la tatăl meu, care a fost cel care mi-a călăuzit visul, fiind permanent alături de mine, şi să spui: "Tată, vreau să renunţ", este o nebunie".
Brazilianu a spus că decizia de a alege să facă terapie a fost cea mai bună pe care a luat-o.
"Cred că terapeutul, fie că vă place sau nu, m-a salvat, mi-a salvat viaţa. Eu nu gândeam decât prostii ... Dacă aveţi nevoie de un psiholog, căutaţi unul, pentru că este frumos să te deschizi aşa, să vorbeşti cu persoana respectivă", a adăugat Richarlison, citat de Reuters.
Urmărește Mediafax pe Instagram ca să vezi imagini spectaculoase și povești din toată lumea!
PROSPORT.RO
CANCAN.RO
GANDUL.RO